fr da en de nl fr it de de de de de de da da sv da et nb en da da de en da sv sv da en de en da de da en en da da da da en it da en fr da da da en da da da da da en en en en da da da da sv en da en nb en en da en en da en da da en en it en da da de nl fr it de de de de de de da da sv da et nb en da da de en da da en
Gateway - Stigen og Tårnet
Opdateret d. 21. september 2022 kl. 02.06
Yggdrasil i Byrummet i Stoholm
En verden af døre ved "Vejs Ende"
Tastumvej 20 * 7850 Stoholm
Tlf.: 28 90 84 02
Altid åbent efter aftale. Send en sms, en mail, en Messenger besked eller ring.
Onsdage kl. 18.00 - 22.00 er den faste åbningstid og den er gældende medmindre andet er anført.
De viste malerier er eksempler på det jeg laver. Vær opmærksom på, at nogle af malerierne her på siden kan være solgt.
En del af malerierne her på siden kan være solgt. Andre er der måske arbejdet videre med.
De hundrede historiers land
© Af Kirsten-Marie Hedeland, kunstanmelder og TV programvært ved ”Kunst for Tiden”, september 2016.
Jens Christian Vestergaard bruger kunsten og det at kunne udtrykke sig kreativt som en slags livsoprydning, hvor den mentale bagage transformeres til et sprog, hvor ord er overflødige. Han er tro mod det han føler og bruger det, der har gjort indtryk på ham, uden at gå på kompromis med sit inderste. Det er indre billeder, ord, følelser og stemninger som passerer igennem ham uden filter. Det at han sætter sig selv i denne åbne nydelsesstund, som vokser sig større og større efterhånden som han fordyber sig i processen og opnår en form for meditativ tilstand, gør noget rigtig godt for hans billeder, hvor der opleves en speciel spænding imellem forskelligheder og samling og modsatrettede elementer, som bringer balance i motivet.
Vandbyen * 80cm x 120cm * Olie på lærred * April 2019
Mellem himmel og jord
At træde ind i Jens Christian Vestergaards koloristiske billedunivers, er som at åbne porten til en helt anden verden fyldt med sensitivitet, dynamik, organiske former, åbninger og afgrænsninger. Han benytter sig af mange delelementer; buer, stier, porte, portaler, vand, huse og personskikkelser. Babelstårnet og Jakobsstigen er ofte antydet og har et jordisk perspektiv pegende nedefra og op, som et symbol på valget mellem to veje. Selvom bibelhistorien og den græske mytologi ofte ubevidst dukker op i hans motivverden, kan man ikke konkret sige at inspirationen stammer derfra. Det er som om han bevæger sig rundt i de hundrede historiers land i mellemrummet mellem himmel og jord, hvor man langsomt, men sikkert, bliver inddraget i fortællingerne og kan lade roen sænke sig og bare opleve, hvad der åbenbarer sig i det der er en anden og anderledes måde at få lov til at anskue livet på.
Der er et rigtig godt lys i Jens Christian Vestergaards billeder. De klare harmoniske farver komplimenterer hinanden og bruger hinanden til at trække op, trække tilbage og fremhæve vigtige fragmenter i billedet. Der er en god dybde og mange indgange ind i maleriet og der er flere forskellige rum, at bevæge sig rundt i. Såvel som vi visuelt bliver ledt på vandring rundt på lærredet, så er det ligeså meget en indre rejse som det er en rejse i tid og rum. Jens Christian Vestergaard er god til at skubbe sig selv ud på ukendt grund, hvor der alligevel opleves en genkendelighed om end den er i forskydning i form af brudstykker fra fortidens erindringer og fremtidens drømme. Minder og hjertestykker bliver sat sammen et andet sted, i et andet rum og i et andet liv.
Magien i hans billeder sker lige der, hvor han lader den indre styring bestemme og med intuition bearbejder ydre påvirkninger væk. Det er en interessant oplevelse, der sætter tanker i gang, når man træder ind i Jens Christian Vestergaards sansende og fortællende billedverden.
Blæktegning * 100cm x 70cm * 2012/13
Udstilling i Borbjerg Menighedshus * Efterår 2021
Boatrise - Charons Flåde
Gateway - Stigen og Tårnet
En verden af døre ved Vejs Ende
Downfall * 177 x 105 * Olie på træplade * 2017
En verden af døre
En verden af døre * 177 x 105 * Olie på træplade * 2017 (Hardsyssel Efterskole)
Tastumvej 20 * 7850 Stoholm
Kontakt: Tlf.: 28 90 84 02 * jcv@globart.dk
De hundrede historiers land
Boatrise - Charons flåde
Kisten - Vejs Ende
Gateway - Stigen og Tårnet
Borbjerg Menighedshus - udstilling